钦定古今图书集成/明伦汇编/闺媛典/第249卷 > 唐醴生妻丁氏
## 钦定古今图书集成/明伦汇编/闺媛典/第249卷 > 唐醴生妻丁氏

按《长沙府志》：“丁氏名宝贞，醴陵人。年十七，归庠生唐
醴生。越二载，生亡，家人逼再嫁，至死不回。孀居六十
年，始终一节。年八十卒。郡倅周良会作《醴泉曲》识之
曰：‘唐家妇，丁家子。十七入君门，含羞未见齿。唐郎弃
妾何太早，二九韶光埋素缟。君怀磊落有至宝，玉容
花貌因君槁。耳可断，鼻可截，有发难解当时结。醴泉’”
潺潺清且洁，瀹我肺肝凉我热。木棉弹碎潇湘云，寒
机织落梅花月。妾本未亡人，闭门不管秋与春。荆钗
拥髻无惭面，留取重泉一见君。